**Nică vine în vacanţă**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nică vine în vacanţă

La bunicul său, Dominte.

Mama-i zice: Ionică,

Eu te rog să fii cuminte.

Am crescut şi eu la ţară,

Nu fitrist băiatul meu,

Mama nu te lasă singur,

Eşti aici cu bunul tău.

Chiar din prima zi, Ionică,

Vrea acasă, vrea să plece,

În ogradă la bunicul

Vremea greu de tot mai trece.

Bunu-atunci îl ia de mână

Şi îl roagă să mai stea:

– Uită-te ce ţi-am adus,

Asta e mioara ta.

Într-o clipă Nică-al nostru

A uitat că-i din oraş,

Cu mioara ziua-ntreagă

Sare, zburdă pe imaş.

Doi prieteni toată vara

Au crescut, s-au întărit

Şi abia spre toamnă Nică

De oraş şi-a amintit:

– Eu mă duc, Mioară,acasă.

Şcoala se începe iară.

Tristă văd că eşti, dar lasă…

Mă întorc din nou la vară.